Slik kan Neymar skape trøbbel for Messi
For raus som Neymar er, lot Barcelona-stjernen både argentinerne Messi og Javier Mascherano sitte på med hans privatfly fra Spania til Brasil før torsdagens VM-kvalifiseringskamp mellom de to søramerikanske gigantene. Det er kanskje ikke så rart Neymar er ekstra hyggelig mot lagkameratene i Barcelona, for mens Brasil topper VM-kvalifiseringsgruppen etter ti av 18 kamper, ligger Argentina for øyeblikket utenfor topp fem som gir direkte VM-plass eller kvalifisering. Messi hadde egentlig bestemt seg for å gi seg på landslaget, etter nok en tapt Copa America-finale i sommer. Men Barcelona-stjernen var tilbake allerede i første VM-kvalifiseringskamp etter sommerens Copa America. Da ble han matchvinner mot lagkamerat Luis Suárez og Uruguay. Siden har ikke Messi vært tilgjengelig på tre VM-kvalifiseringskamper – på disse kampene har Argentina tatt to poeng. Nå er lagets største stjerne tilbake. Men det blir ingen enkel kamp – Argentina har ikke slått Brasil i en tellende kamp siden 2005. Siden den gang har lagene spilt seks tellende kamper mot hverandre, hvorav Brasil har vunnet tre.I Brasil er statistikken enda verre for Argentina, én gang har Argentina vunnet en tellende kamp i Brasil i 1990 – en gang har det endt uavgjort – de øvrige har Brasil vunnet, ifølge Flashscore. Men for Brasil er denne kampen noe mer spesiell enn bare at det er Argentina som står på motsatt banehalvdel. Laget er tilbake på Belo Horizonte stadion, der de ble ydmyket 1 – 7 i VM på hjemmebane i 2014. – Dette er min verste dag. Men at jeg blir husket som han som tapte 1-7, Brasils verste tap noen gang, sa daværende Brasil-trener Luiz Felipe Scolari etter kampen. – Vi har ikke glemt den kampen. Det gjør fortsatt vondt å tenke på. Men vi kan ikke gjøre noe med det nå, det vi kan er å gjøre det bedre denne gangen, sier midtbanespiller og Kina-proffen Renato Augusto før returen til Belo Horizonte.Vi har Brasil som favoritter til kveldens kamp. De skal ifølge Eurosport aldri ha tapt en VM-kvalifiseringskamp på hjemmebane. I tillegg har de 3-1-0-statistikk på de fire siste kampene mot Argentina på Belo Horizonte. Argentina kommer trolig til å starte med Angel Di Maria, Gonzalo Higuaín og Messi fremme. Det betyr at Manchester City-stjernen Sergio Agüero vil være en joker i leken. Selv med Messi tilbake, tror vi Brasil trekker det lengste strået. De har vært best så langt i VM-kvalifiseringen, Argentina har tre kamper uten seier og til 1,95 i odds får Brasil tipset. Kommersielt samarbeid VG har et kommersielt samarbeid med Norsk Tipping, som innebærer at VG får en andel av inntektene fra spill i regi av tippeselskapet på våre plattformer. Norsk Tipping har ingen innflytelse på temavalg eller innhold, som utelukkende er basert på redaksjonelle vurderinger. Her kan du lese våre vurderinger av dagens øvrige oddsobjekter
Neymar kan ikke bare nekte Lionel Messi å få sitte på med brasilianerens privatfly tilbake til Barcelona. Han kan også sørge for mer trøbbel for Argentina i VM-kvalifiseringen.